Els Roode

Els Roode (23. juuli 1934 Tallinn – 22. aprill 2022) oli eesti kandlemängija ja muusikapedagoog.

Ta alustas kandlemängu õppimist 1949. aastal Tallinna Lastemuusikakooli rahvapilliklassis Eik Toivi juhendamisel.Els Roode: Ega pill ole süüdi, kui seda mängida ei osata. Õpetajate Leht, 29. august 2014Külli Org. Kromaatilise kandle õpetus Eesti muusikakoolides. Magistritöö. Tartu Ülikooli Viljandi Kultuuriakadeemia, 2013 1955. aastal lõpetas ta Tallinna Muusikakooli kandle eriala. Ta jätkas kandleõpinguid Läti Riiklikus Konservatooriumis, mille lõpetas 1960. aastal.

Pärast Riiast naasmist alustas ta kandleõpetajana tööd Tallinna Lastemuusikakoolis, kus ta töötas ligi 50 aastat. Hiljem töötas ka Georg Otsa nimelises Tallinna Muusikakoolis. Els Roode oli Eesti kromaatilise kandle koolkonna rajaja ja professionaalse kandleõpetuse alusepanija Eestis. Ta juhatas kandleansamblit Kukulind. Enamik hilisematest Georg Otsa nimelise Tallinna Muusikakooli ja Eesti Muusika- ja Teatriakadeemia kandleõpetajatest on tema õpilased, nende hulgas Tuule Kann, Kristi Mühling, Malle Vihul, Hedi Viisma ja Ruth Kuhi. 

Ta oli XIII ja XIV üldtantsupeo muusika üldjuht.

Kandleõpikud ja noodid
Algjuhiseid kandlemängu õppijaile. Tallinn: Eesti NSV Rahvaloomingu Maja, 1962
Kandlepalu. Tallinn: Eesti NSV Kultuuriministeerium, 1966 
Valik kandlepalu muusikakooli nooremale astmele. Eesti Muusikakoolide Liit, 1998
Valik kandlepalu. muusikakooli vanemale astmele. Eesti Muusikakoolide Liit, 1998

Tunnustus
1981 Eesti NSV teeneline kunstnik
2005 Valgetähe IV klassi teenetemärkEesti Vabariigi teenetemärgid. Els Roode

Viited

Välislingid
Rahvusarhiivi fotode andmebaas. Kandlemängija Els Roode (1962)
Rahvusarhiivi fotode andmebaas. Kandlemängija Els Roode (1974)
ERR arhiiv. Eesti interpreedid: Els Roode 80

Kategooria:Eesti rahvamuusikud
Kategooria:Kandlemängijad
Kategooria:Eesti muusikapedagoogid
Kategooria:Läti Muusikaakadeemia vilistlased
Kategooria:Valgetähe IV klassi teenetemärgi kavalerid
Kategooria:Eesti NSV teenelised kunstnikud
Kategooria:Rahumäe kalmistule maetud
Kategooria:Sündinud 1934
Kategooria:Surnud 2022